LHBANK ปล่อยกู้โครงการสินเชื่อดอกเบี้ยต่ำช่วย SME วงเงิน 1 แสนลบ. ดบ.คงที่ 4%
LHBANK ร่วมปล่อยกู้โครงการสินเชื่อดอกเบี้ยต่ำ วงเงิน 1 แสนลบ. ช่วยผู้ประกอบการ SMEs โดยคิดอัตราดอกเบี้ยเงินกู้คงที่ 4% ต่อปี
23 ก.ย. 2558

นางสุธารทิพย์  พิสิฐบัณฑูรย์ รองกรรมการผู้จัดการ กลุ่มสินเชื่อ ธนาคารแลนด์ แอนด์ เฮ้าส์ (LH Bank) ในเครือบริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK เปิดเผยว่า ตามที่ธนาคารได้ร่วมลงนามบันทึกข้อตกลงใน “โครงการสินเชื่อดอกเบี้ยต่ำ” เพื่อเป็นเงินทุนหมุนเวียนแก่ผู้ประกอบการวิสาหกิจขนาดกลางและขนาดย่อม (SMEs)  กับธนาคารออมสิน วงเงิน 100,000 ล้านบาทนั้นธนาคารจะคิดอัตราดอกเบี้ยเงินกู้ คงที่ 4% ต่อปี ระยะเวลากู้สูงสุดไม่เกิน 7 ปี เพื่อเป็นการช่วยเหลือผู้ประกอบการ SMEs ให้สามารถเข้าถึงแหล่งเงินทุนดอกเบี้ยต่ำ ตามนโยบายการขับเคลื่อนเศรษฐกิจของรัฐบาล